**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԻՐԱՎԱՀԱՎԱՍԱՐՈՒԹՅԱՆ ԱՊԱՀՈՎՄԱՆ ԵՎ ԽՏՐԱԿԱՆՈՒԹՅՈՒՆԻՑ ՊԱՇՏՊԱՆՈՒԹՅԱՆ ՄԱՍԻՆ**

**ԳԼՈՒԽ 1**

**ԸՆԴՀԱՆՈՒՐ ԴՐՈՒՅԹՆԵՐ**

# Օրենքի նպատակը և կարգավորման առարկան

1. Սույն օրենքի նպատակն է ապահովել յուրաքանչյուր անձի նկատմամբ հավասար վերաբերմունքն ու իրավունքների, ազատությունների և պարտականությունների իրականացման հավասար հնարավորությունները, ինչպես նաև յուրաքանչյուր անձի նկատմամբ խտրականության կանխարգելումն ու խտրականության չենթարկվելու իրավունքի պաշտպանությունը։
2. Սույն օրենքը սահմանում է խտրականության հասկացությունը և տեսակները, խտրականության վերացման ոլորտում պետական, տեղական ինքնակառավարման մարմինների և դրանց պաշտոնատար անձանց պարտականությունները, խտրականությունից իրավական և դատական պաշտպանության կառուցակարգերը, ինչպես նաև Մարդու իրավունքների պաշտպանի՝ որպես իրավահավասարության ապահովման և խտրականությունից պաշտպանության մարմնի գործունեությունը։

# Իրավահավասարության ապահովման և խտրականությունից պաշտպանության մասին Հայաստանի Հանրապետության օրենսդրությունը

1. Իրավահավասարության ապահովման և խտրականությունից պաշտպանության մասին Հայաստանի Հանրապետության օրենսդրությունը բաղկացած է Հայաստանի Հանրապետության Սահմանադրությունից, Հայաստանի Հանրապետության վավերացրած միջազգային պայմանագրերից, «Մարդու իրավունքների պաշտպանի մասին» սահմանադրական օրենքից, «Կանանց և տղամարդկանց հավասար իրավունքների և հավասար հնարավորությունների ապահովման մասին» օրենքից, «Հաշմանդամություն ունեցող անձանց իրավունքների մասին» օրենքից, սույն օրենքից, այլ օրենքներից և իրավական ակտերից։

# Հոդված 3. Oրենքում գործածվող հիմնական հասկացությունները

1. Սույն օրենքում օգտագործվում են հետևյալ հիմնական հասկացությունները`
	* + - 1. **անձ`** ֆիզիկական անձ, ինչպես նաև իրավաբանական անձ՝ այնքանով, որքանով սույն օրենքով սահմանված իրավունքները և ազատությունները կիրառելի են իրավաբանական անձի նկատմամբ.
				2. **անձանց խումբ՝** մեկից ավելի անձինք, որոնք ունեն ընդհանուր պաշտպանված հատկանիշ կամ հատկանիշներ.
				3. **պաշտպանված հատկանիշ՝** սեռ, ռասա, մաշկի գույն, էթնիկ կամ սոցիալական ծագում, գենետիկական հատկանիշներ, լեզու, կրոն, աշխարհայացք, քաղաքական կամ այլ հայացքներ, ազգային փոքրամասնությանը պատկանելություն, գույքային վիճակ, ծնունդ, հաշմանդամություն, տարիք կամ անձնական կամ սոցիալական բնույթի այլ հանգամանքներ.
				4. **ուղղակի խտրականություն**՝ անձի կամ անձանց խմբի նկատմամբ պաշտպանված հատկանիշներից որևէ մեկի կամ մի քանիսի կամ դրանց հետ ասոցացման հիմքով դրսևորված գործողություն, անգործություն, կարգավորում, վերաբերմունք կամ քաղաքականություն, որի արդյունքում անձը կամ անձանց խումբը հայտնվում է համանման հանգամանքներում գտնվող այլ անձի կամ անձանց խմբի համեմատ նվազ բարենպաստ իրավիճակում, բացառությամբ, երբ առկա են սույն օրենքի 5-րդ հոդվածի 2-րդ մասով նախատեսված պայմանները**.**
				5. **անուղղակի խտրականություն**՝ առերևույթ չեզոք գործողություն, անգործություն, կարգավորում, վերաբերմունք կամ քաղաքականություն, որը պաշտպանված հատկանիշներից որևէ մեկի կամ մի քանիսի կամ դրանց ասոցացման հիմքով անհամաչափորեն անբարենպաստ է ազդում անձանց խմբի վրա, բացառությամբ, երբ առկա են սույն օրենքի 5-րդ հոդվածի 2-րդ մասով նախատեսված պայմանները.
				6. **խտրականության հրահրում՝** անձին ուղղված՝ մեկ այլ անձի կամ անձանց խմբի խտրականության ենթարկելու հրահանգ, ցուցում կամ կոչ.
				7. **ոտնձգություն՝** անձի կամ անձանց խմբի նկատմամբ անցանկալի գործողություն կամ վերաբերմունք պաշտպանված հատկանիշներից որևէ մեկի կամ մի քանիսի կամ դրանց հետ ասոցացման հիմքով, որի արդյունքը կամ նպատակը անձի արժանապատվության նվաստացումն է և նրա շուրջ ոչ բարյացակամ, թշնամական, վիրավորական, նվաստացնող կամ մերժողական միջավայրի ստեղծումը.
				8. **սեգրեգացիա** (խտրազատում)՝ որոշում, գործողություն կամ անգործություն, որն ուղղակի կամ անուղղակի կերպով հանգեցնում է պաշտպանված հատկանիշներից մեկի կամ մի քանիսի հիման վրա անձանց խմբի՝ այլ անձանցից տարանջատմանը,բաժանմանը, տարբերակմանը, բացառությամբ, երբ առկա են սույն օրենքի 5-րդ հոդվածի 2-րդ մասով նախատեսված պայմանները:
				9. **վիկտիմիզացիա** (զոհայնացում)՝ դիտավորյալ գործողություն կամ անգործություն, որը սույն օրենքի շրջանակում իր կամ այլ անձի իրավունքների պաշտպանության նպատակով իրավասու մարմիններին դիմում կամ բողոք ներկայացրած կամ ենթադրյալ խտրականության փաստը հրապարակած, ինչպես նաև դիմում կամ բողոք ներկայացրած անձին աջակցած անձի համար հանգեցրել է բացասական հետևանքների։ Սույն կետի իմաստով ենթադրյալ խտրականության փաստը հրապարակել է համարվում նաև այդ մասին այլ անձի կամ կազմակերպությանը հայտնելը.
				10. **զուգորդված (ասոցացված) խտրականություն**՝ խտրականություն այն անձի նկատմամբ, ով, թեև օժտված չէ սույն օրենքով նախատեսված պաշտպանված հատկանիշներով, սակայն ազգակցական, ամուսնական կամ այլ կապ ունի նման հատկանիշներ ունեցող անձի կամ անձանց խմբի հետ.
				11. **ժամանակավոր հատուկ միջոցներ**՝ պետական, տեղական ինքնակառավարման մարմինների կամ կազմակերպությունների կողմից անձանց խմբի նկատմամբ կիրառվող այնպիսի ժամանակավոր միջոցներ, որոնց նպատակն է այդ անձանց խմբի և հասարակության միջև փաստացի անհավասարության վերացումը և հասարակության մյուս անդամների հետ հավասար հնարավորությունների վերականգնումն ու ապահովումը:

# Հոդված 4. Խտրականության արգելքը

1. Խտրականությունն արգելվում է քաղաքական, տնտեսական, սոցիալական, մշակութային և կյանքի այլ ոլորտներում, այդ թվում՝ աշխատանքային հարաբերություններում, հանրային ծառայությունների մատուցման, բնակչության բժշկական օգնության և սպասարկման, սոցիալական ապահովության և աջակցության, բանկային և ֆինանսական, տրանսպորտային, ժամանցային ծառայությունների մատուցման, անշարժ գույքի առքուվաճառքի և վարձակալման, առևտրային և մասնագիտական գործունեության, կրթության, գիտության, մշակույթի, սպորտի, զանգվածային լրատվության ոլորտներում։
2. Աշխատանքային հարաբերություններում խտրականության արգելքի առանձնահատկությունները կարգավորվում են Հայաստանի Հանրապետության աշխատանքային օրենսգրքով։
3. Խտրականություն դրսևորած անձինք Հայաստանի Հանրապետության օրենքով սահմանված կարգով ենթակա են քաղաքացիաիրավական կամ քրեական պատասխանատվության:

**Հոդված 5.** **Խտրականությունը և դրա տեսակները**

1**.** Խտրականությունը գործողություն, անգործություն, կարգավորում, վերաբերմունք կամ քաղաքականություն է, որն արտահայտվում է իրական կամ ենթադրյալ պաշտպանված հատկանիշներից մեկի կամ մի քանիսի հիմքով ցանկացած տարբերակմամբ, բացառմամբ, սահմանափակմամբ կամ նախապատվությամբ և որի արդյունքում անձը կամ անձանց խումբը հայտնվում է նույն իրավիճակում գտնվող այլ անձանց համեմատ նվազ բարենպաստ վիճակում կամ որն անհամաչափորեն անբարենպաստ է անդրադառնում անձանց խմբի նկատմամբ։

 2. Տարբերակումը, բացառումը, սահմանափակումը և նախապատվությունը թույլատրելի են և չեն համարվում խտրականություն, եթե դրանք հետապնդում են իրավաչափ նպատակ և կիրառված միջոցները համաչափ են հետապնդվող նպատակին։

3. Խտրականության տեսակներն են ուղղակի խտրականությունը, անուղղակի խտրականությունը, խտրականության հրահրումը, հետապնդումը, սեգրեգացիան (խտրազատում), վիկտիմիզացիան (զոհայնացում), զուգորդված (ասոցացված) խտրականությունը և հաշմանդամություն ունեցող անձանց խելամիտ հարմարեցումների ապահովման մերժումը:

 4. Ժամանակավոր հատուկ միջոցները և խելամիտ հարմարեցումները այդ հավասար վերաբերմունքի, հավասար իրավունքների և հավասար հնարավորությունների ապահովման միջոց են: Խելամիտ հարմարեցումների հասկացությունը, դրանց տրամադրման հետ կապված գործընթացների իրականացման կարգը, ժամկետները և այլ առանձնահատկությունները կարգավորվում են հաշմանդամություն ունեցող անձանց իրավունքների մասին օրենսդրությամբ։

#  Հոդված 6. Պետական և տեղական ինքնակառավարման մարմինների և դրանց պաշտոնատար անձանց պարտականությունները խտրականության վերացման ոլորտում

1. Պետական և տեղական ինքնակառավարման մարմինները և պաշտոնատար անձինք Հայաստանի Հանրապետության Սահմանադրությամբ և օրենքով սահմանված լիազորություններն իրականացնելիս պետք է՝

1) իրենց գործունեությունը, ներառյալ՝ հանրային հաղորդակցությունը համապատասխանեցնեն իրավահավասարության ապահովման և խտրականությունից պաշտպանության մասին Հայաստանի Հանրապետության օրենսդրությանը.

2) օրենքով և այլ իրավական ակտերով սահմանված կարգով արձագանքեն ցանկացած ենթադրյալ խտրականության.

3) խտրականության փաստը հաստատվելու դեպքում միջոցներ ձեռնարկեն խտրականություն դրսևորած անձանց պատասխանատվության ենթարկելու համար՝ օրենքով և իրենց ներքին ակտերով նախատեսված կարգով, և ապահովեն խտրականության հետևանքների վերացումը՝ իրենց լիազորությունների և գործառույթների շրջանակներում:

**Հոդված 7. Խտրականությունից իրավական և դատական պաշտպանությունը**

1. Յուրաքանչյուր ոք, ով հիմքեր ունի կարծելու, որ իր նկատմամբ դրսևորվել է խտրականություն, իրավունք ունի օրենքով սահմանված կարգով դիմելու դատարան, Մարդու իրավունքների պաշտպանին կամ համապատասխան վարչական մարմին՝ խտրականության հետևանքները վերացնելու, նյութական կամ ոչ նյութական վնասի հատուցում ստանալու համար:

2. Մարդու իրավունքների պաշտպանը, բողոքի քննարկման արդյունքում հայտնաբերելով խտրականության դրսևորում, կարող է անձի համաձայնությամբ դիմել դատարան` վերջինիս իրավունքների պաշտպանության նպատակով:

3. Խտրականության վերաբերյալ դիմում կամ բողոք քննող մարմինը պետք է ապահովի դիմողի անձնական տվյալների պաշտպանությունը՝ «Անձնական տվյալների պաշտպանության մասին» Հայաստանի Հանրապետության օրենքի պահանջներին համապատասխան:

**ԳԼՈՒԽ 2**

**ԻՐԱՎԱՀԱՎԱՍԱՐՈՒԹՅԱՆ ԱՊԱՀՈՎՄԱՆ ԵՎ ԽՏՐԱԿԱՆՈՒԹՅՈՒՆԻՑ ՊԱՇՏՊԱՆՈՒԹՅԱՆ ՄԱՐՄԻՆԸ**

#  Հոդված 8. Մարդու իրավունքների պաշտպանի՝ որպես իրավահավասարության ապահովման և խտրականությունից պաշտպանության մարմնի գործունեությունը և խտրականության հարցերով խորհրդի ստեղծումը

1. Մարդու իրավունքների պաշտպանը հետևում է իրավահավասարության ապահովման և խտրականությունից պաշտպանության մասին Հայաստանի Հանրապետության օրենսդրության պահպանմանը՝ «Մարդու իրավունքների պաշտպանի մասին» սահմանադրական օրենքով սահմանված լիազորությունների շրջանակներում։

2. Մարդու իրավունքների պաշտպանի՝ սույն հոդվածի 1-ին մասով նախատեսված գործունեությանը աջակցելու նպատակով «Մարդու իրավունքների մասին» սահմանադրական օրենքով սահմանված կարգով ստեղծվում է Խտրականության հարցերով խորհուրդ։

**Հոդված 9. Խտրականության հարցերով խորհրդի անդամների ընտրությունը**

1. Խտրականության հարցերով խորհուրդը կազմված է առնվազն 10 անդամներից, որոնք նշանակվում են 3 տարի ժամկետով՝ մեկ անգամ վերանշանակման իրավունքով և գործում են հասարակական հիմունքներով: Խտրականության հարցերով խորհուրդը կազմված է սույն հոդվածի 2-րդ և 3-րդ մասերով նախատեսված պահանջերին բավարարող հասարակական կազմակերպությունների ներկայացուցիչներից և անկախ մասնագետներից։

# 2. Խտրականության հարցերով խորհրդի անդամ նշանակվելու դիմում կարող է ներկայացնել այն անձը, ով`

* 1. Հայաստանի Հանրապետության քաղաքացի է.
	2. ունի իրահավասարության ապահովման կամ խտրականությունից պաշտպանության ոլորտում իրավապաշտպան գործունեության առնվազն երեք տարվա փորձ.
	3. որևէ կուսակցության անդամ չէ.
	4. չունի դատվածություն դիտավորությամբ կատարած հանցագործության համար:

3. Խտրականության հարցերով խորհրդի անդամ նշանակվելու դիմում կարող է ներկայացնել նաև այն հասարակական կազմակերպությունը, որը իրավահավասարության ապահովման կամ խտրականությունից պաշտպանության ոլորտում ունի իրավապաշտպան գործունեության առնվազն 3 տարվա փորձ։ Հասարակական կազմակերպության ներկայացուցիչը պետք է բավարարի սույն հոդվածի 2-րդ մասի 1-ին, 3-4-րդ կետերով նախատեսված պահանջներին։

# Հոդված 10. Խտրականության հարցերով խորհրդի խնդիրները և գործառույթները

1. Խտրականության հարցերով խորհրդի խնդիրն է որպես իրավահավասարության ապահովման և խտրականությունից պաշտպանության մարմին՝ Մարդու իրավունքների պաշտպանի գործունեությանն աջակցելը:
2. Խտրականության հարցերով խորհուրդը՝

խորհրդատվական աջակցություն է տրամադրում Մարդու իրավունքների պաշտպանին՝ խտրականության վերացման ոլորտում իրավունքների պաշտպանությանն ու խթանմանն առնչվող խնդիրների վերհանման և իրավասու մարմիններին և կազմակերպություններին դրանց լուծմանն ուղղված առաջարկների ներկայացման հարցում.

* 1. Մարդու իրավունքների պաշտպանի կամ սեփական նախաձեռնությամբ ուսումնասիրություններ է իրականացնում և Մարդու իրավունքների պաշտպանին ներկայացնում է առաջարկություններ իրավահավասարության ապահովման և խտրականությունից պաշտպանության մասին Հայաստանի Հանրապետության օրենսդրության և պրակտիկայի բարելավման ուղղությամբ.
	2. Մարդու իրավունքների պաշտպանի կամ սեփական նախաձեռնությամբ առաջարկություններ է ներկայացնում խտրականության վերաբերյալ գործերով Սահմանադրական դատարանին օժանդակ դիրքորոշում (amicus curiae brief) տրամադրելու վերաբերյալ.
	3. քննարկում է իրավահավասարության ապահովմանն ու խտրականությունից պաշտպանությանն առնչվող՝ Մարդու իրավունքների պաշտպանի հաղորդումները և զեկույցները, միջազգային և հասարակական կազմակերպությունների զեկույցները, ինչպես իրավահավասարության ապահովման և խտրականությունից պաշտպանության համակարգային և հանրային հետաքրքրություն ներկայացնող խնդիրները և Մարդու իրավունքների պաշտպանին ներկայացնում առաջարկություններ:

**ԳԼՈՒԽ 4**

**ԵԶՐԱՓԱԿԻՉ ՄԱՍ ԵՎ ԱՆՑՈՒՄԱՅԻՆ ԴՐՈՒՅԹՆԵՐ**

#

# Հոդված 11. Եզրափակիչ մաս և անցումային դրույթներ

1․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ սույն հոդվածով սահմանված դեպքերի:

2. Սույն օրենքի 7-րդ հոդվածը և 2-րդ գլուխն ուժի մեջ են մտնում պաշտոնական հրապարակման օրվանից չորս ամիս հետո։

3. «Արդարադատության ակադեմիայի մասին» օրենքով սահմանված կարգով և ժամկետում, սակայն ոչ ուշ, քան սույն օրենքի պաշտոնական հրապարակումից հետո 40 օրվա ընթացքում Արդարադատության ակադեմիայի կառավարման խորհուրդը հաստատում է խտրականության վերաբերյալ գործերի քննության թեմայով լրացուցիչ վերապատրաստման ծրագիրը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2013 թվականի դեկտեմբերի 5-ի վարչական դատավարության ՀՕ-139-Ն օրենսգրքի (այսուհետ՝ Օրենսգիրք) 3-րդ հոդվածը լրացնել հետևյալ բովանդակությամբ 6-րդ մասով.

«6. Մարդու իրավունքների պաշտպանը սույն օրենսգրքով սահմանված կարգով և «Մարդու իրավունքների պաշտպանի մասին» սահմանադրական օրենքով կամ Վարչական իրավախախտումների վերաբերյալ օրենսգրքով սահմանված դեպքերում իրավունք ունի դիմելու վարչական դատարան»:

**Հոդված 2.** Օրենսգրքի 29-րդ հոդվածի 4-րդ մասում «վարքագծի» բառը փոխարինել «գործողության, անգործության, վերաբերմունքի» բառերով։

**Հոդված 3.** Օրենսգրքի 5-րդ բաժինը լրացնել հետևյալ բովանդակությամբ 29.4 գլխով.

«**ԳԼՈՒԽ 29.4**

**ԽՏՐԱԿԱՆՈՒԹՅԱՆ ՎԵՐԱԲԵՐՅԱԼ ԳՈՐԾԵՐԻ ՎԱՐՈՒՅԹԸ**

|  |  |
| --- | --- |
| **Հոդված 216.9. Վարչական դատարան դիմելը**1. Խտրականության վերաբերյալ գործերով վարչական դատարան կարող է դիմել յուրաքանչյուր ֆիզիկական անձ կամ կամ պաշտպանված հատկանիշ ունեցող անձանց խումբը կամ անձի կամ անձանց խմբի համաձայնությամբ Մարդու իրավունքների պաշտպանը, եթե համարում է, որ պետական կամ տեղական ինքնակառավարման մարմնի կամ դրա պաշտոնատար անձի վարչական ակտով կամ գործողությամբ կամ անգործությամբ խախտվել է նրա խտրականության վերացման մասին Հայաստանի Հանրապետության օրենսդրությամբ սահմանված իրավունքը կամ ազատությունը:2. Խտրականության վերաբերյալ գործերով վարչական դատարան կարող են դիմել նաև իրավաբանական անձինք, այնքանով, որքանով խտրականության վերացման մասին Հայաստանի Հանրապետության օրենսդրությամբ սահմանված իրավունքները և ազատությունները կիրառելի են նրանց նկատմամբ:  | **Վարչական դատարան**  |

**Հոդված 216.10. Խտրականության վերաբերյալ գործերով հայցադիմումին ներկայացվող պահանջները**

1. Խտրականության վերաբերյալ գործերով հայցադիմումը,ի լրումն սույն օրենսգրքի 73-րդ հոդվածով ներկայացվող պահանջների, նաև ներառում է`
2. տվյալներ և փաստեր՝  հայցվորի կողմից խտրականություն որակվող կամ գնահատվող դեպքի մասին.
3. առկայության դեպքում խտրականության դրսևորումը հավաստող ապացույցները.
4. հայցվորի պահանջը իր իրավունքները վերականգնելու և նյութական ու ոչ նյութական վնասի հատուցում ստանալու մասին:
5. Հայցադիմումը Մարդու իրավունքների պաշտպանի կողմից ներկայացվելու դեպքում հայցադիմումին կցվում է նաև խտրականության ենթարկված անձի կամ անձանց՝ Մարդու իրավունքների պաշտպանին տրված գրավոր համաձայնությունը դատարան դիմելու համար:

**Հոդված 216.11. Ապացուցման բեռը**

1. Սույն գլխով նախատեսված գործերով հայցվորը ներկայացնում է տվյալներ և փաստեր, որոնք առերևույթ (prima facie) հիմնավորում են իր կողմից խտրականություն որակվող գործողության, անգործության, վերաբերմունքի կամ կարգավորման առկայությունը, իսկ խտրականության բացակայության ապացուցման բեռը կրում է պատասխանողը։

|  |
| --- |
| **Հոդված 216.12. Խտրականության վերաբերյալ գործերով վարչական դատարանի դատական ակտերը** |

1. Սույն գլխով նախատեսված գործերով վարչական դատարանը հայցը բավարարելու դեպքում օրենսգրքի 125-րդ հոդվածի 1-ին մասով նախատեսված գործն ըստ էության լուծող դատական ակտով նաև՝

1) հաստատում է խտրականության փաստը.

2) համապատասխան պահանջի առկայության դեպքում վերականգնում է հայցվորի իրավունքները և պարտավորեցնում է հատուցել հայցվորին պատճառված նյութական և ոչ նյութական վնասը:»:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվանից չորս ամիս հետո:

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

## Օ Ր Ե Ն Ք Ը

### ****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ****

### ****ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ****

**Հոդված 1.** Հայաստանի Հանրապետության 2018 թվականի փետրվարի 9-ի ՀՕ-110-Ն քաղաքացիական դատավարության օրենսգրքի (այսուհետ՝ Օրենսգիրք) 62-րդ հոդվածի 2-րդ մասում «մասը » բառը փոխարինել «մասով, 234.21 հոդվածով» բառերով։

**Հոդված 2.** 202-րդ հոդվածի 1-ին մասը լրացնել հետևյալ բովանդակությամբ 10-րդ կետով.

«10) խտրականության վերաբերյալ գործերը:»:

**Հոդված 3.**  Օրենսգիրքը 27.3 գլխից հետո լրացնել հետևյալ բովանդակությամբ 27.4 գլխով.

«**ԳԼՈՒԽ 27.4**

**ԽՏՐԱԿԱՆՈՒԹՅԱՆ ՎԵՐԱԲԵՐՅԱԼ ԳՈՐԾԵՐԻ ՎԱՐՈՒՅԹԸ**

**Հոդված 234.19. Խտրականության վերաբերյալ գործերը և դրանց քննության ժամկետը**

1. Սույն գլխով սահմանված կարգով դատարանը քննում է ֆիզիկական կամ իրավաբանական անձանց կողմից մեկ այլ անձի կամ անձանց խմբի խտրականություն ենթարկելու վերաբերյալ վեճերը։

2. Խտրականության վերաբերյալ գործերով դատարան կարող է դիմել յուրաքանչյուր ֆիզիկական անձ կամ անձանց խումբ կամ նրա համաձայնությամբ՝ Մարդու իրավունքների պաշտպանը, ինչպես նաև իրավաբանական անձինք՝ այնքանով, որքանով խտրականության չենթարկվելու իրավունքը կիրառելի է նրանց նկատմամբ։

3. Անձանց խմբի կողմից հայցադիմում ներկայացնելու դեպքում դատարանը գործը քննում և լուծում է սույն գլխով սահմանված կարգով՝ հաշվի առնելով սույն օրենսգրքի 26-րդ գլխով նախատեսված հատուկ կանոնները։

4. Խտրականության վերաբերյալ գործերն առաջին ատյանի դատարանում քննվում և լուծվում են հայցադիմումը վարույթ ընդունելուց հետո՝ երեք ամսվա ընթացքում:

**Հոդված 234.20. Ապացուցման պարտականությունը բաշխելը**

1. Սույն գլխով նախատեսված գործերով հայցվորը ներկայացնում է տվյալներ և փաստեր, որոնք առերևույթ (prima facie) հիմնավորում են իր կողմից խտրականություն որակվող գործողության, անգործության, վերաբերմունքի, վարքագծի կամ քաղաքականության առկայությունը, իսկ խտրականության բացակայությունն ապացուցելու պարտականությունը դրվում է պատասխանողի վրա:

**Հոդված 234.21. Հայցադիմումին ներկայացվող պահանջները**

1. Հայցվորը հայցադիմումում կարող է ներառել պատասխանողին խտրականության հետևանքները վերացնելուն պարտավորեցնելու, ինչպես նաև պատճառված վնասի հատուցման վերաբերյալ պահանջ:

2. Հայցադիմումը Մարդու իրավունքների պաշտպանի կողմից ներկայացվելու դեպքում հայցադիմումին կցվում է նաև խտրականության ենթարկված անձի կամ անձանց՝ Մարդու իրավունքների պաշտպանին տրված գրավոր համաձայնությունը դատարան դիմելու համար:

**Հոդված 234.22. Հայցադիմումը վարույթ ընդունելը**

1. Դատարանը հայցադիմումը վարույթ ընդունելու հարցը լուծում է այն ներկայացվելուց հետո՝ եռօրյա ժամկետում:

**Հոդված 234.23. Հայցադիմումի պատասխան ներկայացնելու ժամկետը**

1. Հայցադիմումի պատասխանը ներկայացվում է հայցադիմումը վարույթ ընդունելու մասին որոշումն ստանալուց հետո՝ մեկշաբաթյա ժամկետում:

**Հոդված 234.24. Խտրականության վերաբերյալ գործերով դատարանի վճիռը**

1.Հայցը լրիվ կամ մասնակի բավարարելու վերաբերյալ վճռով դատարանը համապատասխան մասով ճանաչում է խտրականության դրսևորման փաստի առկայությունը, համապատասխան պահանջի առկայության դեպքում պատասխանողին պարտավորեցնում է վերացնել խտրականության հետևանքները, բացառությամբ այն դեպքերի, երբ խտրականության հետևանքները վերացնելն անհնար է, ինչպես նաև պատասխանողին պարտավորեցնում է հատուցել պատճառված վնասը:»:

**Հոդված 4.**  Սույն օրենքն ուժի մեջ է մտնում պաշտոնական հրապարակման օրվանից չորս ամիս հետո:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1**. Հայաստանի Հանրապետության 1998 թվականի մայիսի 5-ի ՀՕ-239 քաղաքացիական օրենսգրքի (այսուհետ՝ Օրենսգիրք) 162.1-րդ հոդվածի 2-րդ մասը լրացնել հետևյալ բովանդակությամբ 10-րդ կետով.

 «10) խտրականության չենթարկվելու իրավունքը:»:

**Հոդված 2**. Օրենսգրքի 1087.2-րդ հոդվածի 7-րդ մասի 2-րդ կետում «9» թիվը փոխարինել «10» թվով:

**Հոդված 3**. Սույն օրենքն ուժի մեջ է մտնում պաշտոնական հրապարակման օրվանից չորս ամիս հետո:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ**

**Օ Ր Ե Ն Ք Ը**

**«ՄԱՐԴՈՒ ԻՐԱՎՈՒՆՔՆԵՐԻ ՊԱՇՏՊԱՆԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Մարդու իրավունքների պաշտպանի մասին» 2016 թվականի դեկտեմբերի 16-ի ՀՕ-1-Ն սահմանադրական օրենքի (այսուհետ՝ Օրենք) 2-րդ հոդվածը լրացնել 5-րդ մասով.

«5. Պաշտպանը՝ որպես իրավահավասարության ապահովման և խտրականությունից պաշտպանության մարմին  իրականացնում է «Իրավահավասարության ապահովման և խտրականությունից պաշտպանության մասին» օրենքի դրույթների կիրառության մշտադիտարկում, հավասար վերաբերմունքի խթանում, խտրականության չենթարկվելու իրավունքի խախտումների կանխարգելում և խտրականության ենթարկված անձանց իրավունքների պաշտպանություն:»:

**Հոդված 2.** Օրենքի 8-րդ հոդվածի 2-րդ մասում «մեխանիզմի» բառից հետո լրացնել «, ինչպես նաև սույն օրենքի 2-րդ հոդվածի 5-րդ մասով նախատեսված» բառերով։

**Հոդված 3.** Օրենքի 14-րդ հոդվածի 3-րդ մասի «1-4-րդ մասերով» բառերը փոխարինել «1-4.1 մասերով, 30.3 հոդվածի 1-ին մասի 1-ին, 3-5-րդ կետերով» բառերով։

**Հոդված 4.** Օրենքի 15-րդ հոդվածի 1-ին մասը լրացնել հետևյալ բովանդակությամբ 4-րդ կետով.

«4) կազմակերպությունների կողմից խտրականության չենթարկվելու իրավունքի խախտման վերաբերյալ հարցերը:»:

**Հոդված 5.** Օրենքի 29-րդ հոդվածում՝

1) վերնագիրը շարադրել հետևյալ խմբագրությամբ՝

«**Հոդված 29. Պաշտպանի լիազորությունները մարդու իրավունքների և ազատությունների խթանման հարցում**».

2) լրացնել նոր՝ 4.1 մասով՝ հետևյալ խմբագրությամբ.

«4.1. Պաշտպանն իրավունք ունի Սահմանադրական դատարանին տրամադրել օժանդակ դիրքորոշում (amicus curiae brief)՝ օրենքների, Ազգային ժողովի որոշումների, Հանրապետության նախագահի հրամանագրերի և կարգադրությունների, Կառավարության և վարչապետի որոշումների, ենթաօրենսդրական նորմատիվ իրավական ակտերի՝ Սահմանադրության 2-րդ գլխին համապատասխանության վերաբերյալ Սահմանադրական դատարանում քննվող գործերի առնչությամբ։».

3) 5-րդ մասում՝

ա. «ստորաբաժանման» բառը փոխարինել «ստորաբաժանումների» բառերով.

բ. «կազմակերպությունների» բառից հետո լրացնել «, ինչպես նաև ֆիզիկական անձանց» բառերով.

4) լրացնել նոր՝ 6-7-րդ մասերով՝ հետևյալ խմբագրությամբ.

«6. Պաշտպանն իրավունք ունի մարդու իրավունքներին և ազատություններին առնչվող հարցերով իրականացնել հանրության իրազեկմանն ուղղված միջոցառումներ, կատարել հրապարակումներ։

7. Պաշտպանն իրավունք ունի մարդու իրավունքներին ազատություններին առնչվող հարցերով իրականացնել և հրապարակել հետազոտություններ՝ Պաշտպանի աշխատակազմի համապատասխան ստորաբաժանումների կամ այլ հաստատության միջոցով։»։

**Հոդված 6.** Օրենքը լրացնել նոր՝ 30.3. հոդվածով.

«**Հոդված 30.3. Պաշտպանի լիազորությունները՝ որպես իրավահավասարության ապահովման և խտրականությունից պաշտպանության մեխանիզմ**

1. Որպես իրավահավասարության ապահովման և խտրականությունից պաշտպանության մեխանիզմ՝ Պաշտպանն իրավասու է՝

1) անձի կամ անձանց խմբի համաձայնությամբ իր իրավունքների պաշտպանության նպատակով դիմելու դատարան, եթե պետական կամ տեղական ինքնակառավարման մարմինը, դրա պաշտոնատար անձը կամկազմակերպությունը Պաշտպանի գնահատմամբ խտրականություն է դրսևորել և չի պատասխանել սույն օրենքի 26-րդ հոդվածի 2-րդ մասով նախատեսված՝ Պաշտպանի առաջարկությանը կամ չի կատարել կամ ոչ պատշաճ է կատարել դրանով նախատեսված միջոցառումները.

2) իրականացնել «Իրավահավասարության ապահովման և խտրականությունից պաշտպանության մասին» օրենքի դրույթների կիրառության մշտադիտարկում.

3) հանդես գալ իրավահավասարության ապահովման և խտրականությունից պաշտպանության ոլորտում մարդու իրավունքներին առնչվող հրապարակային զեկույցներով.

4) իրավասու մարմիններ ներկայացնել իրավահավասարության ապահովմանը կամ խտրականությունից պաշտպանությանը վերաբերող իրավական ակտերի կամ դրանց նախագծերի կամ պրակտիկայի կատարելագործման վերաբերյալ առաջարկություններ.

5) իրականացնել Պաշտպանին բողոք ներկայացրած անձի և ենթադրյալ խտրականություն գործադրած կազմակերպության միջև հաշտարարություն` կողմերի գրավոր համաձայնությամբ.

6) իրականացնելու սույն օրենքով սահմանված այլ լիազորություններ:

2. Սույն օրենքի 2-րդ հոդվածի 5-րդ մասով սահմանված լիազորությունների իրականացման նպատակով Պաշտպանի աշխատակազմում ստեղծվում է խտրականության հարցերով դեպարտամենտ:

3. Սույն հոդվածի 1-ին մասի 5-րդ կետով նախատեսված հաշտարարության իրականացման կարգը և կողմերի գրավոր համաձայնության ձևը հաստատում է Պաշտպանը»:

**Հոդված 7.** Օրենքի 31-րդ հոդվածի 2-րդ մասը առաջին նախադասությունից հետո լրացնել նոր նախադասությամբ՝ հետևյալ խմբագրությամբ.

«Պաշտպանի տարեկան հաղորդումն առանձին անդրադառնում է խտրականության վերացման ոլորտում նախորդ տարվա Պաշտպանի գործունեությանը և այդ ոլորտում մարդու իրավունքների պաշտպանության վիճակին»։

**Հոդված 8.** Օրենքի 33-րդ հոդվածը լրացնել նոր՝ 4-րդ մասով.

«4. Պաշտպանը ստեղծում է Խտրականության հարցերով խորհուրդ, որը Պաշտպանին առընթեր խորհրդակցական մարմին է: Խտրականության հարցերով խորհրդի անդամներին ուղղված պահանջները, խնդիրներն ու գործառույթները սահմանվում են «Իրավահավասարության ապահովման և խտրականությունից պաշտպանության մասին» օրենքով:»:

**Հոդված 9**. Օրենքի 36-րդ հոդվածի 3-րդ մասում՝

1) «երկու» բառը փոխարինել «երեք» բառով.

2) «դեպարտամենտից» բառից հետո լրացնել «այդ թվում՝ խտրականության հարցերով դեպարտամենտից» բառերով։

**Հոդված 10.** **Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Մարդու իրավունքների պաշտպանի աշխատակազմում խտրականության հարցերով դեպարտամենտի ձևավորման պահից, սակայն ոչ ուշ, քան օրենքի պաշտոնական հրապարակման օրվանից չորս ամիս հետո, բացառությամբ սույն օրենքի 8-րդ հոդվածով լրացվող` 30.3 հոդվածի 2-րդ մասի, որն ուժի մեջ է մտնում պաշտոնական հրապարակման օրվան հաջորդող տասներորդ օրը։

2. Խտրականության հարցերով խորհրդի կազմավորման և գործունեության կարգն ընդունվում է Մարդու իրավունքների պաշտպանի աշխատակազմում խտրականության հարցերով դեպարտամենտի ձևավորման պահից երկու ամսվա ընթացքում, սակայն ոչ ուշ, քան օրենքի պաշտոնական հրապարակման օրվանից վեց ամիս հետո։

3. Խտրականության հարցերով խորհուրդը ձևավորվում է սույն հոդվածի 2-րդ մասով նախատեսված կարգի ընդունումից հետո՝ երկու ամվա ընթացքում։

4. Սույն օրենքի ընդունումից բխող ենթաօրենսդրական ակտերը, այդ թվում՝ Պաշտպանի աշխատակազմում հաստիքների առավելագույն թիվը փոփոխելու վերաբերյալ վարչապետի որոշումն ընդունվում են սույն օրենքի պաշտոնական հրապարակման օրվանից երեք ամսվա ընթացքում։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կանանց և տղամարդկանց հավասար իրավունքների և հավասար հնարավորությունների ապահովման մասին» 2013 թվականի մայիսի 20-ի ՀՕ-57-Ն օրենքի (այսուհետ՝ Օրենք) 3-րդ հոդվածի 1-ին մասում՝

1) 2-րդ կետը շարադրել հետևյալ խմբագրությամբ՝

«2) գենդերային խտրականություն՝ անձի կամ անձանց խմբի սեռով պայմանավորված գործողություն, անգործություն, կարգավորում, վերաբերմունք կամ քաղաքականություն, որն արտահայտվում է ցանկացած տարբերակմամբ, բացառմամբ, սահմանափակմամբ կամ նախապատվությամբ և որի արդյունքում անձը կամ անձանց խումբը հայտնվում է նույն իրավիճակում գտնվող այլ անձանց համեմատ նվազ բարենպաստ վիճակում կամ որն անհամաչափորեն անբարենպաաստ է անդրադառնում անձանց խմբի նկատմամբ, եթե այդ գործողությունը, անգործությունը, կարգավորումը, վերաբերմունքը կամ քաղաքականությունը չի հետապնդում իրավաչափ նպատակ կամ կիրառված միջոցները համաչափ չեն հետապնդվող նպատակին.».

2) 3-րդ կետի «սեռային պատկանելությունն ուղղակիորեն մատնանշող խտրականություն» բառերը փոխարինել «անձի կամ անձանց խմբի նկատմամբ դրսևորված գործողություն, անգործություն, կարգավորում, վերաբերմունք կամ քաղաքականություն, որի արդյունքում անձը կամ անձանց խումբը հայտնում է համանման հանգամանքներում գտնվող այլ սեռի անձանց համեմատ նվազ բարենպաստ իրավիճակում» բառերով.

3) 4-րդ կետի «խտրականության առանց սեռային պատկանելության ուղղակի մատնանշման» բառերը փոխարինել «առերևույթ չեզոք գործողություն, անգործություն, կարգավորում, վերաբերմունք կամ քաղաքականություն, որը սեռի հիմքով անհամաչափորեն անբարենպաստ է ազդում անձանց խմբի վրա» բառերով.

4) 20-րդ կետը շարադրել հետևյալ խմբագրությամբ.

«20) ժամանակավոր հատուկ միջոցներ՝ պետական, տեղական ինքնակառավարման մարմինների կամ կազմակերպությունների կողմից կիրառվող այնպիսի ժամանակավոր միջոցներ, որոնց նպատակն է հասարակական կյանքի որևէ ոլորտում գենդերային հավասարության վերականգնումն ու ապահովումը.»։

**Հոդված 2.** Օրենքի 6-րդ հոդվածում՝

1) 2-րդ մասի 2-րդ կետի «վատթարացումը սեռի հատկանիշներով» բառերը փոխարինել «վատթարացումը՝ պայմանավորված անձի սեռով» բառերով.

2) 3-րդ մասի 1-ին կետն ուժը կորցրած ճանաչել.

3) 5-րդ մասը շարադրել հետևյալ խմբագրությամբ.

«5. Արգելվում են գենդերային կարծրատիպերը վերարտադրությունը զանգվածային լրատվությամբ, կրթության և մշակույթի միջոցով, ինչպես նաև անձի վերաբերյալ սեռով կամ գենդերով պայմանավորված վիրավորական կամ նվաստացուցիչ հրապարակային հայտարարություներ անելը, ներառյալ՝ զանգվածային լրատվության միջոցներով։»։

**Հոդված 3.** Օրենքի 18-րդ հոդվածի 1-ին մասի « նորմատիվ իրավական ակտի փորձաքննության միջոցով՝ «Իրավական ակտերի մասին» Հայաստանի Հանրապետության» բառերը փոխարինել «միջոցով՝ «Նորմատիվ իրավական ակտերի մասին»» բառերով։

# Հոդված 4. Եզրափակիչ մաս և անցումային դրույթներ

1․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ սույն օրենքի 4-րդ հոդվածի, որը ուժի մեջ է մտնում պաշտոնական հրապարակման օրվանից չորս ամիս հետո։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ԻՐԱՎՈՒՆՔՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հաշմանդամություն ունեցող անձանց իրավունքների մասին» 2021 թվականի մայիսի 5-ի ՀՕ-194-Ն օրենքի (այսուհետ՝ Օրենք) 3-րդ հոդվածի 1-ին մասի 14-րդ կետը շարադրել հետևյալ խմբագրությամբ.

«14) հաշմանդամության հիմքով խտրականություն՝ անձի կամ անձանց խմբի իրական կամ ենթադրյալ հաշմանդամությամբ պայմանավորված գործողություն, անգործություն, կարգավորում, վերաբերմունք կամ քաղաքականություն, որն արտահայտվում է տարբերակմամբ, բացառմամբ, սահմանափակմամբ կամ նախապատվությամբ և որի արդյունքում անձը կամ անձանց խումբը հայտնվում է նույն իրավիճակում գտնվող այլ անձանց համեմատ նվազ բարենպաստ վիճակում կամ որն անհամաչափորեն անբարենպաաստ է անդրադառնում անձանց խմբի նկատմամբ, եթե այդ գործողությունը, անգործությունը, կարգավորումը, վերաբերմունքը կամ քաղաքականությունը չի հետապնդում իրավաչափ նպատակ կամ կիրառված միջոցները համաչափ չեն հետապնդվող նպատակին.»։

**Հոդված 2.** Օրենքի 13-րդ հոդվածի 2-րդ մասի 3-րդ կետի «հատուկ ժամանակավոր» բառերը փոխարինել «ժամանակավոր հատուկ» բառերով։

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՇՏԱՐԱՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Հաշտարարության մասին» 2018 թվականի հունիսի 13-ի ՀՕ-351-Ն օրենքի 1-ին հոդվածի 4-րդ կետը «հաշտարարի» բառից հետո լրացնել «կամ Մարդու իրավունքների պաշտպանի» բառերով։

**Հոդված 2.** Սույն օրենքն ուժի մեջ է մտնում պաշտոնական հրապարակման օրվանից չորս ամիս հետո։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** 2004 թվականի նոյեմբերի 9-ի Հայաստանի Հանրապետության աշխատանքային օրենսգրքի 3.1 հոդվածը լրացնել 4-րդ մասով՝ հետևյալ խմբագրությամբ՝

«4. Գործատուն պարտավոր է բացառել աշխատանքային հարաբերություններում խտրականությունը, ինչպես նաև միջոցներ ձեռնարկել խտրականությունը կանխարգելելու և իրենց աշխատանքային գործունեության ընթացքում խտրականություն դրսևորած անձանց պատասխանատվության ենթարկելու ուղղությամբ։»։

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։